ຣັດເຊຍ ພິຈາລະນາ ທີ່ຈະ ປະສານງານ ກັບ ສຫລ ແລະ ເທີກີ ຂະນະທີ່ ການໂຈມຕີ ຍັງສືບຕໍ່
ກຸ່ມ​ປົກ​ປ້ອງ​ສິດທິ​ມະນຸດຊີ​ເຣຍ ກ່າວ​ວ່າ ການ​ໂຈມ​ຕີ​ ທາງ​ອາກາດ ໃນ​ວັນ​ພຸດ​ມື້​ນີ້ ​ແມ່ນມີຂຶ້ນຢູ່ທີ່ ເມືອງ Hama ​ແລະ ​ແຂວງ Idlib ຢູ່ໃກ້ຄຽງ.
ບັນດານັກເຄື່ອນໄຫວ ຊີເຣຍ ໄດ້ລາຍງານວ່າ ມີການໂຈມຕີ ທາງອາກາດໃໝ່ໆ ໃນວັນພຸດມື້ນີ້ ຢູ່ໃນພາກຕາເວັນຕົກຂອງ ຊີເຣຍ ພ້ອມດ້ວຍ ການໂຈມຕີທາງພາກພື້ນດິນ ໂດຍກອງ ກຳລັງສະໜັບສະໜູນລັດຖະບານຊີເຣຍ ໃນຂະນະທີ່ ຣັດເຊຍ ໄດ້ພິຈາລະນາ ທີ່ຈະປະສານງານກັບສະຫະລັດ ແລະເທີກີ ຫຼັງຈາກທີ່ມີສຽງວິພາກວິຈານ ໃນການ ໂຈມຕີທາງອາກາດ ຢູ່ໃນຊີເຣຍ ໄລຍະອາທິດນຶ່ງຜ່ານມານີ້ ກຸ່ມປົກປ້ອງສິດທິມະນຸດຊີເຣຍ ທີ່ມີຫ້ອງການຢູ່ໃນອັງກິດ ຊຶ່ງ ໄດ້ຕິດຕາມຄວາມຮຸນແຮງ ໃນຊີເຣຍ ກ່າວວ່າ ການໂຈມຕີ ທາງອາກາດໃນວັນພຸດມື້ນີ້ ແມ່ນມີຂຶ້ນຢູ່ເມືອງ Hama ແລະ ແຂວງ Idlib ທີ່ຢູ່ໃກ້ຄຽງ ພ້ອມດ້ວຍທະຫານຊີເຣຍໄດ້ນຳໃຊ້ລູກສອນໄຟ ທີ່ຍິງຈາກພື້ນດິນ ຫາພື້ນດິນ ຢູ່ໃນບໍລິເວນດັ່ງກ່າວນຳດ້ວຍ ນອກນັ້ນ ໃນວັນພຸດມື້ນີ້ ຫົວໜ້າກຸ່ມຕໍ່ຕ້ານລັດຖະບານຊີເຣຍ ທີ່ໄດ້ຮັບການເຝິກແອບ ໂດຍສະຫະລັດ ທີ່ເອີ້ນວ່າ Liwa Suqour al-Jabal ນັ້ນ ໄດ້ກ່າວຕໍ່ອົງການຂ່າວ Reuters ວ່າ ການໂຈມຕີທາງອາກາດຂອງຣັດເຊຍ ໄດ້ທຳລາຍສາງເກັບອາວຸດໃຫຍ່ຂອງກຸ່ມ ຢູ່ໃນ ແຂວງ Aleppo ຫຼັງຈາກທີ່ໄດ້ໂຈມຕີ ຄ້າຍເຝິກແອບຂອງກຸ່ມດັ່ງກ່າວ ໃນແຂວງ Idlib ເມື່ອ ອາທິດແລ້ວນີ້ ໂຄສົກຂອງກະຊວງປ້ອງກັນປະເທດ ຣັດເຊຍ ກ່າວວ່າ ບັນດານັກຊ່ຽວຊານ ດ້ານການປ້ອງກັນ ຂອງຣັດເຊຍ ແລະສະຫະລັດ ຈະພົບປະກັນ ໃນວັນພຸດມື້ນີ້ ເພື່ອປຶກສາຫາລື ກ່ຽວກັບຂໍ້ສະເໜີຕ່າງໆໃນ  ຢູ່ໃນຊີເຣຍ ລັດຖະມົນຕີປ້ອງກັນປະເທດ ສະຫະລັດ ທ່ານ Ash Carter ກ່າວ ຕໍ່ບັນດານັກຂ່າວ ໃນ ວັນອັງຄານວານນີ້ ວ່າ ທັງສອງຝ່າຍ ໄດ້ທຳການເຈລະຈາກັນ ເມື່ອອາທິດແລ້ວນີ້ ທີ່ໄດ້ ລິເລີ້ມໂດຍຣັດເຊຍ ທ່ານ Carter ຍັງໄດ້ປະຕິເສດ ທີ່ຈະໃຫ້ຄຳເຫັນ ກ່ຽວກັບການຕອບ ໂຕ້ຂອງສະຫະລັດ ຕໍ່ການລະເມີດເຂດນ່ານຟ້າຂອງເທີກີ ໂດຍເຮືອບິນລົບຂອງຣັດເຊຍ ແລະກ່າວວ່າ ບັນຫານີ້ ຈະຖືກນຳຂຶ້ນມາໂອ້ລົມກັນຢູ່ໃນກອງປະຊຸມ ລັດຖະມົນຕີປ້ອງກັນ ປະເທດຂອງອົງການເນໂຕ້ ໃນວັນພະຫັດມື້ອື່ນນີ້ ຣັດເຊຍ ແລະ ເທີກີ ຕ່າງກໍໄດ້ເວົ້າເຖິງ ການສ້າງຕັ້ງກຸ່ມປະຕິບັດງານຮ່ວມ ເພື່ອປະສານງານ ແລະປ້ອງກັນເຫດການ ທີ່ອາດເປັນໄປໄດ້ ທີ່ພົວພັນກັບ ການໂຈມຕີທາງອາກາດ ຂອງຣັດເຊຍ ໃນຊີເຣຍ ສະມາຊິກສະພາສູງສະຫະລັດ ທ່ານ John McCain ກ່າວຕໍ່ໂທລະ ພາບ Alhura ວ່າ ການລ່ວງລ້ຳເຂດນ່ານຟ້າເທີກີ ຂອງຣັດເຊຍ ນັ້ນ ແມ່ນ  ແລະເຫັນວ່າ ການເຈລະຈາ ປະສານງານລະຫວ່າງ ສະຫະລັດ ແລະ ຣັດເຊຍ ແມ່ນເທົ່າກັບ ເປັນການ ຍອມຕາມ